Prekybininkams ir daugkartinio naudojimo stiklinių butelių naudotojams

2020-11-30 Nr. 2005

***Dėl kompensacijos prekybininkams už daugkartinio naudojimo stiklinių butelių tvarkymą tarifų nuo 2021 m. sausio 01 d.***

Atsižvelgusi į ekonominių rodiklių pokyčius š. m. spalio 30 d. VšĮ „Užstato sistemos administratorius“ (USAD) valdyba patvirtino naujus **vienkartinių** užstatinių pakuočių surinkimo užmokesčio tarifus. Jie įsigalios nuo 2021 m. sausio 1 d.

Tarifai perskaičiuoti pagal 2017 m. nepriklausomų auditorių parengtą tarifų skaičiavimo modelį ir metodiką. Perskaičiuojant buvo įvertintos naujausios Lietuvos banko makroekonominės prognozės, pagal kurias atlyginimai šalyje augs 6,8%, o vidutinės metinės infliacijos rodiklis sieks 1,0%.

VšĮ DESA drauge su VšĮ USAD dalyvavo 2017 m. nepriklausomiems auditoriams rengiant tarifų už daugkartinio naudojimo stiklinių butelių surinkimą skaičiavimo modelį ir metodiką ir sutiko vadovautis šiuo modeliu kiekvienais metais apskaičiuojant ir nustatant tarifus. VšĮ DESA tame pačiame modelyje pagal tą pačią metodiką, kur taip pat buvo **įskaičiuotas ir 6% daugkartinių stiklo butelių skaičiaus mažėjimas**, apskaičiavo ir nustatė naujus tarifus **daugkartinei pakuotei**.

**VšĮ DESA informuoja, kad nuo 2021 m. sausio 1 d. bus taikomi šie daugkartinio naudojimo stiklinių butelių pakuočių surinkimo užmokesčio tarifai:**

užmokesčio už taromatais su presavimo funkcija surenkamus daugkartinio naudojimo stiklinius butelius tarifas: **0,0485 EUR už pakuotės vienetą + PVM (buvo 0,0448 – 8,26% padidėjimas)**

užmokesčio už taromatais be presavimo funkcijos ir už rankiniu būdu surenkamus daugkartinio naudojimo stiklinius butelius tarifas: **0,0313 EUR už pakuotės vienetą + PVM (buvo 0,0296 – 5,7% padidėjimas)**

Šią informaciją ir kitus, su užstato sistemos veikla susijusius duomenis, galite rasti mūsų svetainėje. Šiuo raštu VšĮ DESA primena adresuojamiems gamintojams Gamintojo įstatymines prievoles ir ragina jų laikytis.

Tarifas apima visas Prekybininkų patiriamas sąnaudas (kurias kompensuoti gamintojus įpareigoja įstatymas), susijusias su daugkartinių pakuočių, už kurias nustatytas užstatas:

1. Priėmimą iš vartotojų;
2. jų išrūšiavimą pagal skirtingas rūšis/tipus į Tiekėjo (gamintojo) pateiktas dėžes;
3. metalinių kamštelių pašalinimą (jei tokie yra);
4. užstato grąžinimą vartotojams.

Papildomų mokesčių, susijusių su daugkartinių pakuočių surinkimu, negali būti reikalaujama.

Tačiau šis tarifas neapima Pardavėjų sąnaudų, susijusių su automatizuoto (nedalyvaujant žmogui) pakuočių priėmimo priemonių, įsigijimu ir (ar) nuoma – t.y. už naudojimąsi taromatu yra mokamas atskiras tarifas, kurį nustato taromatų tiekėjas ir mokestis mokamas jam. Sąskaitas pagal faktiškai taromatais surinktus daugkartinių stiklo butelių kiekius išstato USAD, pagal patvirtintą tarifą Nr.2, kuris nuo 2021 m. sausio 01 d. bus **0,0185 Eur/vnt.**

Kadangi VšĮ DESA nuo pat sistemos sukūrimo pradžios visų daugkartinių stiklinių butelių naudotojų vardu derėjosi su visais prekybininkais dėl sąnaudų kompensavimo tarifo dydžio, todėl šie sutarti tarifai yra privalomi visiems daugkartinių stiklinių butelių naudotojams ir prekybininkams, nediskriminuojant nei vieno gamintojo ar prekybininko pagal dydį ar surenkamų butelių kiekius, ir gali būti keičiami tik pagal audito kompanijos sukurtą metodiką.

Pagarbiai,

Direktorius Saulius Galadauskas